ร้าน cobalt เป็นร้านอาหารน้องใหม่ ซึ่งแตกยอดออกมาจากร้านสีฟ้า ที่เราคุ้นเคยกันมาตั้งแต่เด็กๆ แต่สร้างความแตกต่างด้วยการตกแต่งร้านให้ทันสมัยยิ่งขึ้น มีพท.ใช้สอยหลายรูปแบบ ที่สามารถมาทานได้ทั้งตอนกลางวัน หรือมาสังสรรค์หลังเลิกงาน และยังมีห้องส่วนตัวด้วยค่ะ

ในส่วนอาหารก้อจะมีทั้งที่เหมือนกับร้านสีฟ้า  และมีอาหารฝรั่งเพิ่มเข้ามา เป็นอีกทางเลือกสำหรับผู้ที่อยากลองอะไรใหม่ๆค่ะ
สำหรับเมนูที่สั่งมาชิมครั้งนี้จะมี
- ขนมจีบทอด เป็นขนมจีบตัวเดียวกันกับแบบนึ่ง แค่นำไปทอดให้กรอบ รสชาติอร่อยดีค่ะ ไส้เป็นหมูสับผสมกุ้ง ผ่าออกจะเห็นเป็นกุ้งตัวเล็กๆผสมอยู่เลยนะคะ แต่เมนูนี้ควรทานร้อนๆ ถ้าปล่อยเย็นจะเริ่มแข็งและเลี่ยนๆได้ค่ะ
-ขนมเบื้องญวณ เมนูนี้ทำมาดีแป้งบางกรอบ ไม่อมน้ำมัน ตัวไส้ก้อให้มาพอดีกับแป้ง แต่ตัวน้ำจิ้มแอบรสจัดไปนิด เลยต้องใส่ทีละน้อยๆหน่อยค่ะ

สำหรับของหวานมีให้เลือกเยอะใช้ได้เลยนะคะ ทั้งขนมไทย ไอศครีม และพวกเบเกอรี่อีกนิดหน่อย อย่างเมนูของเราในครั้งนี้ก้อมีทั้งไทยฝรั่งเลยค่ะ
- บัวลอยเผือก เป็นแบบโฮมเมดนะคะ น้ำกะทิหอมอร่อย หวานกำลังดี แต่ตัวบัวลอยนิ่มไปหน่อย ไม่หนุบหนับเหมือนเจ้าประจำ 
- พายแอปเปิ้ลกับไอศครีมโยเกิร์ตพีช
ตัวพายแอปเปิ้ลไส้ดีนะคะ แต่แป้งเป็นแบบนิ่มเพราะทางร้านใช้ไมโครเวฟอุ่น เลยผิดหวังหน่อยๆ เพราะส่วนตัวชอบแบบอบกรอบมากกว่าค่ะ 
ส่วนไอศครีมตอนแรกตั้งใจสั่งรสบลูเบอรี่แต่หมด เปลี่ยนเป็นมะม่วงก้อหมด เลยเลือกพีชโดยไม่ได้ตั้งใจ แต่กลับอร่อยผิดคาดค่ะ รสชาติอร่อยกำลังดี หอมโยเกิร์ตและมีเนื้อพีชผสมอยู่ด้วย ทานหมดแล้วยังอยากชิมรสอื่นต่อเลยค่ะ ^^

ใครสนใจมาทานอาหารอร่อยๆ บรรยากาศสบายๆ หลากหลายเมนูก้อมาชิมกันได้ที่ the shoppes หลังเซนทรัลพระราม 9 นะคะ 
